
Maswali ya Kujadili

1. Ni jambo gani la muhimu ulilojifunza katika somo hili na umevutiwa na nini? Je, una swali? 

1. Katika ulimwengu wa sasa mateso ya Wakristo yanaonekana kwa njia gani?

2. Katika nchi yako ni majaribu gani yanayoendelea kuwapata Wakristo hata sasa?

3. Je, unatiwa moyo kiasi gani kujua kuwa Kristo kuwa ndiye mwenye uwezo pekee wa kuivunja mihuri saba iliyobeba hukumu ya ulimwengu?

4. Unaweza kutuimia kwa namna gani Ujumbe wa baragumu saba kuwahubiria wasioamini?

5. Je, historia ya makanisa saba inakusaidia kwa njia gani kustahimili, majaribu na mapambano hadi Kristo atakaporudi?

6. Ahadi za Mungu kwa watu wake zinazopatikana katika maono ya makaniasa saba zinakutia moyo kwa kiasi gani?

7. [bookmark: _Hlk88215597]Umejifunza jambo gani linaloweza kusaidia kupitia somo hili ambalo unaweza kumshirikisha mtu fulani kanisani kwako au katika huduma?

8. Maelezo ya Yohana juu ya Kristo yanakupa faraja na tumaini gani katika hali yako?

9. Unaweza kutumia pongezi na maonyo yanayopatikana katika barua kwa Makanisa saba katika maisha yako na huduma yako leo?

DHAMIRA: Ufunuo unamwonyesha Yesu kuwa ni Mfalme wa ulimwengu, ambaye baada ya kufa alifufuka na kulishinda kaburi na mauti, ndiye kiongozi anayestahili kutekeleza mpango wa Mungu ulimwenguni. Yohana aliandika kitabu cha ufunuo ilikuwatia moyo Wakristo wanaoteseka waendelee kuwa waaminifu na wakisimama wima katika nafasi zao za ukuhani wa kifalme, hadi Yesu aone kuvumilia kwao mateso na kushinda. Yohana alitoa angalizo kwa kila mtu, angalizo la baraka ni kwa kila atakaye kuwa mvumilivu na mwaminifu kwa Yesu na angalizo la tishio la laana ni dhidi ya wote ambao hawakuwa waaminifu.

SOMO REJEA: Gerald alikulia katika nyumba ya Kikristo, yenye utamaduni ambao ulikuwa umeathiriwa vyema na injili. Na hatimaye alitawazwa kuwa mtumishi na akawa mmisionari katika nchi ambayo haikuwahi kuhubiriwa injili kwa kiwango cha kutosha. Ilimvutia kwani alitaka kujifunza kuhusu tofauti za kitamaduni. Lakini kadiri alivyoishi na kuhudumu huko,ndivyo alivyobaini kuwa tofauti alizofikiri awali kuwa zilitokana na tofati za utamaduni zilitokana na ushawishi wa dhambi na ufalme wa yule mwovu. Hili ilibainika alipokuwa akiwaandaa baadhi ya wanaume kwaajili ya kuwa viongozi kanisani, alipofundisha habari ya maagano ya Mungu. Alionyesha jinsi Mungu alivyoonyesha ukarimu wake kwa watu wake, na pia anavyohitaji uaminifu. Naya kuwa kuna matokeo ya kuwa mwaminifu au kutokuwa mwaminifu. Waamini hao waliitikia fundisho hilo kwa shauku kubwa. Walisema, “huyo ni mfalme sawa na kiongozi tulienaye katika nchi yetu” Serikali inaahidi kututunza ikiwa sisi ni waaminifu kwao, lakini wanatuadhibu ikiwa sio. Gerald alifikiri kuhusu jibu lao na akawauliza swali, “Je, serikali inawahimiza nyinyi kumwabudu Mungu au kujiamini wenyewe”? kama baadaye wanajaribu kuchukua nafasi ya Mungu. Yule mwovu pia anaahidi kukutunza ikiwa utamwamini, lakini akutunzapo akunenepesha tu, ili hatimaye aweze kukula ukiwa umenona.Mungu anataka uwe mfano wake, kwaajili ya jukumu muhimu katika ufalme wake. Amekufanya kuwa wakala wake wa ufalme. Kumbuka kiongozi anayejitegemea mwenyewe sio kiongozi mzuri.

Maswali ya Kutafakari
1.  Je, Umewahi kuhisi kwamba huenda ni ubinafsi wa Yesu kukudai uaminifu kamili? Toa mifano.

2. Kuna tofauti gani kati ya kuwa mwaminifu kwa mtu aliye kiongozi ilikumfanya awe mwema kwako na kuwa mwaminifu kwa sababu tayari ameshakuwa mwema kwako, na unajua ana nia njema kwako? Toa baadhi ya mifano ambayo umepitia.

3. Je, unaona nini kuhusu tofauti za kiutendaji kati ya viongozi wanaokutumia kuendeleza agenda na utukufu wao na viongozi wanaowekeza kwako ili uweze kujiendeleza na kutumia karama zako kwa manufaa zaidi?

4. Umewahi kujihisi kuwa kuhani wa kifalme katika utumishi wako ndani ya Kristo? Au unahisi kuwa anakutumia kwa malengo yake binafsi? Je, unafikiri kuwa anawekeza ndani yako ili uwe wakala muhimu zaidi wa ufalme? Toa mifano, 

5. Je, umewahi kufikiria kuwa Kristo alikuwa anakutendea vibaya, lakini baadaye ukabaini kuwa alikuwa anawekeza ndani yako ili kukufanya ufanikiwe zaidi? Toa mifano.

6. Wewe ni kiongozi wa aina gani? Nyumbani kwako?  kazini kwako? Na kanisani kwako?

7. Je, unajisikia namna gani kuhusu kumsujudia Mfalme Yesu

Hatua za Kuchukua
1. Wakati mwingine unapoomba pata mazoea ya kuinama mbele za Mfalme Yesu. Je, inakufanya ujisikie je?  Je, unapenda kumsujudia au hupendi?

2. Ikiwa uongozi ni ushawishi, basi uongozi wa Kikristo unawashawishi wengine kuishi kama wale walio chini ya mamlaka ya Mfalme Yesu.

Hili unalifanya kwa namna gani? Unawezaje kuifanya vizuri zaidi? Tumia shajara kwa wiki kadhaa andika njia ambazo unatumia kuwashawishi watu.

Je, nini msukumo wa nia yako, kwanini? Mbinu zako ni zipi? Je, zinatokana na neno la Mungu? Washirikishe wengine matokeo hayo, hasa mchungaji mwaminifu anayekufahamu vyema, pata maoni kwake kuhusu zoezi lako la uongozi wako kwa ujumla.

